SEPANG International Kart Circuit (SIKC) di Litar Antarabangsa Sepang (SIC) bakal berubah wajah tidak lama lagi yang akan menjadi hab gaya hidup dan tarikan terbaharu di SIC.
Perkara itu diumumkan Ketua Pegawai Eksekutif (CEO) SIC, Azhan Shafriman Hanif pada majlis pengenalan operator baharu SIKC, Autoplay Group di SIC, semalam yang dihadiri Pengerusi Autoplay Group, Gin Ong dan Ketua Pegawai Komunikasi (CCO), Olivier Maresch.
Autoplay Group sebenarnya ada kaitan dan bermula di China dalam aktiviti go-kart, termasuk kini mengusahakan perniagaan go-kart di Johor.
Ong berkata, tapak SIKC akan diperbaharui dengan unit go-kart serba baharu, motosikal mini, pencahayaan baharu untuk sesi perlumbaan malam, ruang hospitaliti, premis makanan, hab gaya hidup, jualan dan baik pulih go-kart serta gudang simpanan persendirian.
Malah waktu operasi akan bertukar daripada jam 8 pagi hingga 7 malam kepada 11 pagi hingga 2 pagi menerusi kemudahan pencahayaan lampu di litar.
Azhan Shafriman menjelaskan pelantikan Autoplay Group bermula sejak pertengahan Ogos lalu dengan kontrak selama tiga tahun. Selepas itu, SIC akan membuat keputusan sama ada memperbaharui kontrak dua hingga tiga tahun, atau sebaliknya.
Mengulas mengenai lantikan Autoplay Group;
Pemilihan Autoplay Group bukan secara lantikan terus tetapi kami melakuakn RFQ (request for quote) untuk mencari operator baharu untuk kart. Kami memanggil beberapa syarikat dan menyenarai pendek tiga firma.
"Jadi, berdasarkan syarat teknikal, komersial dan beberapa lagi. Kami dapati Autoplay ialah operator paling baik dan sesuai untuk SIKC."
Apabila ditanya mengenai harapan pembaharuan yang akan dibuat menerusi pelantikan Autoplay, Azhan Shafriman menjawab;
Salah satu perkara yang perlu ditambah baik ialah kemudahan SIKC. Fasiliti seperti Grandstand, tempat duduk dan pejabat di situ sudah usang dan lama. Kita harap dengan ketibaan Autoplay, mereka komited untuk membuat pelaburan di situ.
Akan ada tambahan lampu baharu (pencahayaan di trek) yang membolehkan waktu operasi litar dilanjutkan lebih 7 malam. Kami tidak menetapkan KPI berhubung jumlah acara yang perlu dibuat Autoplay (dalam setahun).
"Cuma aspek sewa dan kos sudah kami tetapkan. Mereka sudah menyatakan komitmen membayar SIC untuk ruang, tapak dan segalanya.
Kami juga meminta mereka melihat aspek CSR untuk membantu akar umbi untuk datang dan supaya pihak operator mengkomersialkan tempat itu.
"Sebelum ini, kita ada operator yang melakukan tugas itu. Cuma saya nak operator sekarang, iaitu Autoplay mengubah situasi itu kepada tahap baharu supaya dipandang umum sebagai tempat berkumpul dengan aktiviti gaya hidup."
PELAN UBAH SUAI SIKC
BACA >>> Nur Fatihah - Inilah Satu-Satunya Pelumba Perempuan SIC Ohvale Junior Championship 2022!
BACA >>> SIC Kekal dalam Kalendar MotoGP Hingga 2024, Petronas Jadi Penaja Utama GP Malaysia
BACA >>> Litar MT3 di Sepang Bakal Jadi Pusat Uji Sistem Keselamatan Kenderaan Peringkat Asean
BACA >>> GP Malaysia 2022 Mula 21 Oktober Ini, Damok Sah Beraksi di Sepang!